הוועדה המיוחדת לפניות הציבור, כנסת 15, פרוטוקול מספר 40, 2000-12-19 11:00

אמנון כהן: בנושא בו אנו דנים קיבלנו הרבה מאוד תלונות.

אמנון כהן: הציבור כמובן רוצה להיראות טוב, וזה אמור לגבי גברים, נשים, נערות וכולי.

אמנון כהן: אני מציע שלפני שניכנס לגופם של דברים, נציג את המשתתפים.

אמנון כהן: לימיני יושבת חברת הכנסת סופה לנדבר שהיא מיוזמות הדיון שמתקיים היום.

אמנון כהן: לשמאלי יושבת הגברת שלומית קואולמן, מנהלת הוועדה.

אמנון כהן: יפעת, אשת מחקר והיא יועצת הוועדה.

אמנון כהן: מרינה, יועצת פרלמנטרית שלי.

אמנון כהן: אין לנו בעיה עם זה שחברות או גופים ירוויחו כסף, אבל כל הדברים צריכים להיעשות בצורה הגונה, ללא הטעיה, ללא רמאות, בפרסומים בכלי התקשורת כמו טלוויזיה ורדיו, ובשפות השונות.

אמנון כהן: ערכנו מחקר בנושא והסתבר שלמעשה יש הרבה חברות שעוסקות בנושא – יש כמה מובילות ויש כמה פחות ואני לא אכנס לשמות של החברות כדי שלא נעשה פרסומת כזו או אחרת לחברות השונות – ובגדול הבעיה היא רצינית ביותר, בורות הלקוחות מאוד מאוד גדולה, קיימת אי-ודאות וכפי שציין הפונה אנשים נופלים בפח.

אמנון כהן: ההבטחות אותם מקבלים, לא ממומשות.

אמנון כהן: יש פרסומים שתוך ארבעה שבועות יורידו כך וכך קילוגרמים וזאת כשהאדם יכול לאכול מה שהוא רוצה.

אמנון כהן: אותו אדם מקבל את הכמוסות ומגדיל את האוכל שהוא אוכל כי אומרים לו שלא חשוב מה שהוא יאכל כי ממילא הוא יוריד את הששה-שבעה קילוגרמים, ומגיע סוף החודש או סוף השבוע, ובמקום לרדת במשקל הבן-אדם עולה.

אמנון כהן: הוא מתקשר לחברה, אומרים לו שימשיך עוד שבוע, שייקנה עוד חבילה וכולי, אבל הבן-אדם עולה עוד במשקל.

אמנון כהן: זאת אומרת, כאן יש רמאות ואף אחד לא מפקח ולא בודק.

אמנון כהן: אומרים לאותו אדם שאם הוא לא ירד במשקל כספו יוחזר, אבל על-פי מחקר שעשינו ברוב המקרים זה לא כך, לא מחזירים את הכסף ואין למי לפנות.

אמנון כהן: אין לי עניין לסגור חברה מסוימת אלא אם קיימת סיבה רצינית לסגירה ואין לי בעיה שהחברות ירוויחו, אבל אני רוצה שהאינפורמציה שניתנת תהיה נכונה ואז הלקוח יפעיל שיקול דעת נכון.

אמנון כהן: יכול להיות שצריך מרשם רופא ואכן יש חברות גדולות שמלוות את הלקוח על-ידי שיחות או הידברות או באמצעות הדואר, כמוסות כאלה ואחרות, פעילות ספורטיבית כזו ואחרת.

אמנון כהן: יש דברים טובים ואני לא אומר שהכל לא בסדר, אבל יש דברים שנופלים בין הכיסאות, נופלים בין תקנה כזו או אחרת שאנחנו מחוקקים כאן והחברות האלה שמייבאות את הכמוסות מנצלות את המצב.

אמנון כהן: חלק מהחברות לא הגיעו לדיון ויכול להיות שיש להן סיבות רציניות לכך שלא הגיעו.

אמנון כהן: המטרה שלנו היא שהציבור שרוצה להיכנס לטיפול כזה ידע היכן אפשר לקבל את הטיפול הטוב והיכן צריך להיזהר מאוד שלא להיכנס לטיפול בחברה מסוימת או באמצעות כמוסות כאלו ואחרות.

אמנון כהן: פניות רבות הופנו לרשות להגנת הצרכן, לוועדה ולחברי הכנסת.

אמנון כהן: ליקטנו את כל החומר וראינו שגם "מעריב" ו"ידיעות אחרונות" ערכו מחקרים משלהם כי גם למערכות שלהם פנו.

אמנון כהן: המחקרים גילו שאכן השוק פרוץ.

אמנון כהן: אומרים שיש רשיון של משרד הבריאות, אפילו נותנים את מספר הרשיון, אבל כשבודקים במשרד הבריאות - דבר כזה לא קיים, לא היה ולא נברא והרשיון לא קיים.

אמנון כהן: אפילו אם אומרים שיש רשיון, לא בודקים לעומק את תוכן הכמוסה.

אמנון כהן: אם היצרן אומר שהכמוסה לא מזיקה לבריאות, זה מה שמשרד הבריאות קובע, אבל אף אחד לא נותן רשיון לכמוסה בגין זה שהיא גורמת להרזיה.

אמנון כהן: יכול להיות שכמו שכותבים על קופסאות הסיגריות שהסיגריות מזיקות לבריאות, גם כאן צריך לכתוב שמשרד הבריאות נתן את האישור אבל הוא לא אחראי על יעילות התרופה.

אמנון כהן: בסופו של דבר בסיום הדיון נגיע למסקנה שכמובן דרך הטיפול שניתן צריכה להיות טובה לצרכן וכן שלגופים האוכפים תהיה תקנה מסוימת, ואם צריך לשנות אותה, אנחנו יושבים במקום הנכון.

אמנון כהן: כפי שציינתי יש כאן שני משרדים חשובים שלמעשה צריכים לטפל בנושא.

אמנון כהן: משרד הבריאות אינו בוחן את יעילות המוצר, אם הוא אכן גורם להרזיה, ומשרד התעשייה והמסחר טוען כי אינו יכול לפסול את המוצרים בהתבסס על הטעיית הציבור בפרסום וזאת מאחר שאין לו את הכלים לבחון את המוצרים ויעילותם.

אמנון כהן: משרד הבריאות למעשה אחראי על מתן רשיון למוצרי מזון ותוספת תזונה אבל אין היום חקיקה שמחייבת את משרד הבריאות לבחון את יעילות המוצר אלא נבדקת בטיחות המוצר ושהוא לא פוגע באדם שמשתמש בו, שזה לא רעיל או משהו כזה.

אמנון כהן: זאת אומרת, יעילותו של המוצר וזה שהוא אכן גורם להרזיה, זה לא נמצא בתקנה.

אמנון כהן: בתקנות משרד הבריאות יש איסור לגבי מרפא באמצעות מזון, כאשר מדובר במוצר של אכילה שבטח לא גורם לך להרזיה.

אמנון כהן: זאת אומרת, מצד אחד החברות אומרות ללקוח שיאכל כמה שהוא רוצה והכמוסות שהוא נוטל כביכול יוציאו מהגוף את מה שמיותר, והנושא הזה לא נמצא בתקנות משרד הבריאות.

אמנון כהן: כל המשווקים כאשר הם מבטיחים הרזיה, עוברים על תקנה זו.

אמנון כהן: שמנו לב שיש בעיה חמורה של אכיפה.

אמנון כהן: אם מתלוננים על חברה מסוימת ומוגש כתב אישום בבית-המשפט, הקנס שמוטל הוא בין 400 ל500- שקלים ואני לא יודע אם החברה משלמת או לא.

אמנון כהן: בהרבה מאוד דיונים אנחנו נתקלים בבעיית האכיפה כאשר למעשה בגלל שאין אכיפה נכונה או רצינית, מתעוררות בעיות רבות בחברה וזה אמור לגבי תחומים רבים.

אמנון כהן: אני אתן את רשות הדיבור לחברת הכנסת סופה לנדבר שקיבלה פניות רבות, כולל מעולים חדשים.

אמנון כהן: הפרסומים נעשים גם בשפה הרוסית ואני חושב שחברת הכנסת לנדבר תייצג את המתלוננים.

סופה לנדבר: עיני לא צרה ואני חושבת שכולנו יודעים שהשוק הזה בנוי על רווחים בגובה של מאה מיליון שקלים בשנה.

סופה לנדבר: אני חושבת שאם מוצר שמוכרים אותו הוא טוב, זה הסכום שאפשר וצריך לקבל בגינו.

סופה לנדבר: כולנו קראנו את הכתבה שנקראת "משווקים ומרוויחים" ולפי זה אנחנו רואים שהתלונות הן לא רק תלונות של עולים ממדינה זו או אחרת ואנחנו רואים שכל בני האדם בכל המקומות רוצים להיראות טוב ולהיות בריאים.

סופה לנדבר: אני חושבת שצריך להדגיש שהמצב היום בשוק הדיאטה לדעתי הוא בלתי נסבל.

סופה לנדבר: כל שנה אנחנו שומעים על איזושהי תרופת פלא שמגיעה לשוק.

סופה לנדבר: אני ראיתי פרסומת בעיתון, התקשרתי וכאשר התחלתי לשאול שאלות לא רצו לתת לי את הפרטים אלא אמרו לי שאתן את מספר כרטיס האשראי שלי ואקבל את המוצר.

סופה לנדבר: אני חושבת שכאשר מאשרים את המוצר כתרופה אנחנו צריכים לקחת בחשבון שתרופה או חומר מסוים שאחר-כך מפרסמים אותו כדיאטת פלא צריך לקבל רשיון מאחר שזו תרופה.

סופה לנדבר: אנחנו כועדה צריכים להחליט מה אנחנו עושים עם אותן חברות שמוציאות לשוק תרופות פלא כאלה ללא רשיון, ועל-חשבון אותם אנשים שרוצים להיראות יפה מרוויחים מיליוני שקלים.

סופה לנדבר: אני רוצה לשאול את קופת-החולים אם מדובר בתרופה או המוצר נקרא מוצר רפואי, האם זה נמצא בסל הבריאות.

סופה לנדבר: אם אתם בעצם נותנים הפניה לחולה זה או אחר לרופא הדיאטני, האם המוצר נכנס לאותו סל ההטבות שהקופה נותנת.

סופה לנדבר: הייתי רוצה שנחליט כאן מה אנחנו עושים עם אותם חומרים שנמכרים בשוק וחלקם גורם נזק לאנשים.

סופה לנדבר: האם מותר לפרסם אותם, האם אסור לפרסם אותם, האם אנחנו נותנים לשוק הזה לחגוג על-חשבון אנשים מסכנים שכל אחד רוצה להיראות טוב ולהיות בריא.

סופה לנדבר: במחקר שנעשה לגבי המחירים אנחנו רואים שמדובר ב200- שקלים עד 500 שקלים עבור אותה תרופה.

סופה לנדבר: צריך לבדוק ולדעת מה מותר, מה אסור ולמה אנחנו נותנים לחברות – לחלקן, לא לכולן – לחגוג ולהרוויח על-חשבון אנשים טובים ותמימים.

אמנון כהן: אני אתן את רשות הדיבור לנבט בן-חיים שיספר את הסיפור האישי שלו.

אמנון כהן: מר בן-חיים מייצג אנשים רבים שנמצאים במצבו, אנשים שמרגישים מרומים, שלקחו מהם כסף אבל למרות הטיפול הם עלו במשקל.

נבט בן-חיים: הסיפור שלי התחיל מפרסום ברדיו של חברת פט-לס.

נבט בן-חיים: הפרסום נשמע מאוד מפתה ומצא חן בעיני.

נבט בן-חיים: התקשרתי לברר פרטים והזמנתי את הערכה.

נבט בן-חיים: ניסיתי אותה במשך שבועיים, אבל לא הייתה תוצאה.

נבט בן-חיים: כאמור, שבועיים ניסיתי וראיתי שאין שום תוצאה, גרם אחד לא ירדתי, התקשרתי לחברה ושאלתי מה קורה ומה עושים.

נבט בן-חיים: נתנו לי טלפון של שירות לקוחות שלהם.

נבט בן-חיים: צלצלתי למספר הטלפון של שירות הלקוחות ולא קיבלתי תשובה.

נבט בן-חיים: לפעמים זה לוקח יותר מיום אחד, כי כמה פעמים בן-אדם יכול לשבת ולחייג ביום אחד?

נבט בן-חיים: לפעמים לקח יומיים-שלושה של ניסיונות עד שמשיגים מישהו משירות הלקוחות.

נבט בן-חיים: אחרי עשרות ניסיונות הצלחתי להשיג שם בחורה וסיפרתי לה את הסיפור.

נבט בן-חיים: היא אמרה שיש להם משהו יותר טוב עבור אלה שלא מצליחים.

נבט בן-חיים: ביקשתי שישלחו.

נבט בן-חיים: היא אמרה שזה עולה כסף.

נבט בן-חיים: אמרתי שאני לא מוכן לשלם עוד כסף.

נבט בן-חיים: היא אמרה שאנסה להזיז את שעות נטילת הכמוסה.

נבט בן-חיים: ניסיתי עוד שבוע וכלום לא קרה.

נבט בן-חיים: בסופו של דבר הבנתי שאין לי עם מי לדבר.

נבט בן-חיים: התחלתי לאבד את הסבלנות.

נבט בן-חיים: איכשהו בכל-זאת תפסתי את שירות הלקוחות ונאמר לי שבעל החברה התחלף ועכשיו יש מישהו אחר והכתובת היא אחרת, למרות שכתובת לא נתנו אלא תיבת דואר.

נבט בן-חיים: גם נתנו לי מספר טלפון חדש לשירות הלקוחות.

נבט בן-חיים: ניסיתי עוד פעם, התקשרתי וביקשתי לדבר עם בעל החברה.

נבט בן-חיים: נאמר לי שאי-אפשר לדבר אתו אלא להשאיר לו הודעה, שאשאיר הודעה, ירשמו אותה, יטפלו בה ויחזרו אלי.

נבט בן-חיים: גם כאן אותו דבר קרה – יומיים, שלושה-ארבעה, אין תגובה ואף אחד לא מתקשר.

נבט בן-חיים: כך פחות או יותר נגמר העניין.

נבט בן-חיים: התקשרתי פעם נוספת וביקשתי את כספי חזרה ושוב אמרו שיטפלו בי וכולי וכולי.

נבט בן-חיים: אני חייב לציין שמאז הטלפון הראשון שעשיתי אל החברה עברו ארבעה חודשים ומעולם אף אחד לא התקשר אלי.

קריאה: יש כדורים רבים שצריך לקחת במשך כל היום ואומרים לפונים שאפשר לאכול כל מה שרוצים וכמה שרוצים.

קריאה: החלטתי לנסות, כבר שבועיים אני בעסק הזה ואני רוצה לומר לכם שעליתי שני קילו.

קריאה: אני לא אוכלת הרבה, אבל החלטתי שהפעם אני ארשה לעצמי לאכול פיצה.

קריאה: מאחר שעליתי בשני קילו התקשרתי לבחורה מרים והעליתי את השאלה.

קריאה: שאלתי אתה מה עושים והיא אמרה לי שמאחר שפתחתי את הערכה, אין מה לעשות.

קריאה: אמרתי לה שזה עלה לי 600 שקלים.

קריאה: דיברתי כרגע עם אותה בחורה שאמרה לי שבפירוש אין על מה לדבר וטרקה את הטלפון.

קריאה: לפני כן כתבתי מכתב ששלחתי בפקס להנהלה וביקשתי מהם שיתחשבו ויחזירו לי את הכספים.

ערן סירוטה: אחת הבעיות עם המוצרים שדווקא בגלל שהם יחסית לא יקרים, סכום של בערך מאתיים שקלים לדבר שמבטיח נסים ונפלאות, אנשים אומרים נקנה, מאתיים שקלים זה לא הרבה כסף ולכן בגלל שזה זול הם לא חושבים יותר מדי.

ערן סירוטה: אם זה היה עולה הרבה יותר, כנראה שהם היו חושבים יותר.

ערן סירוטה: כל התלונות מדברות על כך שאנשים לא הצליחו לרדת במשקל, לא קיבלו את הכסף בחזרה, בחברות האלה אין עם מי לדבר.

ערן סירוטה: גם פט-לס וגם פט-רפר לא מפרסמות את הכתובת שלהן אלא רק מספרי טלפונים.

ערן סירוטה: הרבה פעמים מספרי הטלפון של מחלקת שירות לקוחות הם של טלפונים ניידים ואין עם מי לדבר, לא עונים, לא הגעת לטלפון הנכון, החליפו מספר, החליפו בעלים וכולי.

ערן סירוטה: כל מה שאמר מר בן-חיים הם דברים שמאוד מוכרים לנו וחוזרים על עצמם בתלונות.

ערן סירוטה: אני לא דיאטן אבל אני מתרשם לא מתלונה אחת או שתיים, מדובר פה בהונאה של ממש.

ערן סירוטה: מדובר פה במוצר שאני לא יודע מה יש בו אבל אנשים מדווחים שלחלוטין הוא לא עוזר.

ערן סירוטה: מדובר פה בפרסום רב שמתקיים בעיתונות הרוסית כאשר חלק גדול מהפונים הוא דובר רוסית.

ערן סירוטה: התלונות חוזרות על עצמן, אנשים לא הצליחו להוריד במשקל ולמרות שמבטיחים במודעות שניתן יהיה להחזיר את המוצר תוך 14 יום אין עם מי לדבר ולא מוכנים להחזיר את הכסף.

ערן סירוטה: בדרך כלל זה פשוט מתמסמס, תתקשר לכאן, תתקשר לכאן, אנחנו לא אחראים, החליפו בעלים, לא ניסית טוב וכל מיני תירוצים מתירוצים שונים.

ערן סירוטה: אנשים שניסו להחזיר את המוצר, זה פשוט בלתי אפשרי והם לא הצליחו בכך.

בתיה מילר: יש דבר שלדעתי לא ברור כאן מבחינת המצב המשפטי.

בתיה מילר: קיימות תקנות שעוסקות בייחוס סגולות ריפוי למצרכי מזון.

בתיה מילר: נדמה לי שמשרד הבריאות תפרש את זה כך שזה חל גם על הדברים האלה למרות שאני בספק כי מדובר בסגולות ריפוי לא מדובר בסגולות פונקציונאליות אחרות.

בתיה מילר: אם יש איזה תוסף שמבטיח צמיחת שיער או שמישהו רוצה להפחית רק כמה קילוגרמים, אני לא בטוחה שזה לרפא מחלה אלא לתת לבן-אדם להרגיש יותר טוב.

בתיה מילר: אם באמת התקנות האלה עוברות מבחנים משפטיים ועל-פיהם גם הפרסומות האלה שמופיעות עם הבטחות הפלא האלה הן אסורות, אז למה הן ישנן?

בתיה מילר: אם צריך להרחיב את התקנות האלה כך שיכללו גם איסור פרסומת על סגולות נוספות פונקציונאליות אחרות, אז צריך לתקן את התקנות.

בתיה מילר: המצב שאנשים יכולים לפתוח את העיתון ועל עמודים שלמים מספרים להם סיפורי בדים ואנשים מאמינים, זה פשוט מצב שלא יכול להימשך.

בתיה מילר: אני חושבת שהיה צריך גם לדאוג שעל כל אריזה של תוסף כזה יהיה סימון שמשרד הבריאות לא בדק את היעילות.

בתיה מילר: הקטע הזה הוא אפור, כי אנשים מבינים שאם זה מאושר, זה בסדר.

בתיה מילר: אם משרד הבריאות לא בדק את היעילות, הדבר היחידי שיכול להיות הוא שאולי זה לא מסוכן, אבל זה עדיין לא אומר שיוצא מזה משהו טוב ושווה לשלם עבורו כסף.

חני מונין: דבר נוסף קשור לבתי-המשפט וכאן אני מדבר על אכיפה והחמרה בנושא של הקנסות.

חני מונין: ברגע שלקוח שאינו מרוצה ולמשל העלה במשקל במקום להוריד במשקל פונה לבית-המשפט בתביעה, במקום שהוא יפוצה במאתיים שקלים למשל, שיחייבו את החברה עצמה בקנס מספיק חמור ומרתיע כדי שלא יפרסמו פרסומים כאלה בהמשך.

חני מונין: אני פונה לצרכנים.

חני מונין: אל תהיו פראיירים.

חני מונין: תסתכלו, תקראו את הכל, תחשבו אם זה הגיוני או לא הגיוני, תשאלו אנשים שקשורים לתחום, רופאים למשל, ותשפטו רק לאחר שבדקתם מכל הבחינות האם זה הגיוני.

ראובן פינסקי: הפנייה הראשונה שלי היא למשרד הבריאות.

ראובן פינסקי: כשאני ראיתי את המודעה בעיתון, אמרתי שזה לא יכול להיות.

ראובן פינסקי: הטענה שלי כלפי החברה על כך שלא רזיתי, זה לא סוף העולם.

ראובן פינסקי: היו הרבה דיאטות שניסיתי, ירדתי ועליתי, כאשר בסך הכל ירדתי כ150- קילו בחיים ועדיין אני ממשיך בניסיונות.

ראובן פינסקי: מה שמפריע לי הוא שבמודעה היה כתוב באותיות קידוש לבנה שזה ברשיון משרד הבריאות.

ראובן פינסקי: אם משרד הבריאות או איזשהו גורם יכול לבחון את העניין הזה, אני חושב שזה דבר חשוב מאין כמותו.

ראובן פינסקי: אם זה דבר שאפשר לבדוק אותו, אפשר להתקדם אתו הלאה.

ראובן פינסקי: אם אין רשיון, צריך לתבוע את החברה על הפרסום שהיא מפרסמת.

ראובן פינסקי: כשאני רציתי לברר אם יש רשיון של משרד הבריאות, אשתי היא אחות קהילתית והיא התקשרה למשרד הבריאות.

ראובן פינסקי: שם נאמר לה שהמשרד לא עוסק בתרופות טבע והיפנו אותה למשרד אחר.

ראובן פינסקי: עד שקיבלנו תשובה עברו שבועיים ואני כבר הזמנתי את הערכה כשחשבתי שמקסימום הלכו מאתיים שקלים וזה לא סוף העולם.

ראובן פינסקי: הבעיה בדבר הזה הן הציפיות שנוצרות אצל צרכנים.

ראובן פינסקי: פנינו למשרד הבריאות בגלל כתבות שקראנו בעיתונים זרים שמדברים על כל מיני תרופות דיאטה שיש בהם סמים ממריצים שעלולים לגרום לאנשים לפסיכוזה וממש לא מתאים לי להגיע למצב הזה בגלל רצון להוריד כמה קילוגרמים.

ראובן פינסקי: כלפי החברה.

ראובן פינסקי: למרות שנציגי החברה לא כאן, אני אעלה בכל-זאת את הדברים.

ראובן פינסקי: מדובר בפרסום שהוא שקרי מראש.

ראובן פינסקי: כשאתה כותב בפרסומת שמורידים עד ששה קילוגרמים בשבוע, זה אומר שאתה יכול לא להוריד כלום או להוריד ששה קילוגרמים.

ראובן פינסקי: המישור השלישי והאחרון שרציתי לגעת בו הוא אותם כלי התקשורת המפרסמים.

ראובן פינסקי: אני מבין שלעיתון "מעריב" או "ידיעות אחרונות" יש אינטרס להרוויח כסף וזה ברור, אבל גם אחרי שאני פניתי לעיתון "מעריב" בעניין הזה כדי להתלונן על העניין הזה, כשהם דיברו אתי על כך שיש כאן שחיתות, כמה החברה הזאת היא לא אמיתית, כמה כסף שלי הלך לזבל, וכמה שאין לי סיכוי לקבל אותו, באותו יום היה שוב פרסום של אותה חברה בעיתון.

ראובן פינסקי: הטענה שלי היא כלפי כלי התקשורת שמפרסמים.

ראובן פינסקי: אני חושב שלא עושים הכל בשביל כסף ואני רואה אותם כשותפים.

ראובן פינסקי: אם הם ידעו שיש כאן שקר וצוותי התחקיר שלהם ידעו זאת היטב, איך הם מרשים לעצמם להמשיך לפרסם?

אמנון כהן: המחיר הוא 218 לחודש ו318- שקלים לחודשיים.

אמנון כהן: במידה ואין הצלחה, אין החזר כספי אלא יש לפנות לשירות לקוחות מקצועי שייתן המלצות".

אמנון כהן: אחרי שיפעת בדקה עם משרד הבריאות, "לטענת משרד הבריאות המוצר משווק ללא רשיון מתאים.

אמנון כהן: יתכן שהמספר הזה ניתן למשהו אחר".

זהבה קורנברג: שמענו כאן דברים רבים, כולל חברת כנסת שהתנסתה ועוזרת פרלמנטרית שהתנסתה ואני שמחה שכולנו שומעים את זה.

זהבה קורנברג: הדיאטנים הקליניים מזועזעים ממה שקורה בכל הנושא הזה של שוק הדיאטה וההשמנה במדינת ישראל שהוא פרוץ לכל דלת, כל אחד יכול לעסוק בזה, כל שכן, כל חברה יכולה להמליץ על דיאטות, יכולה לטפל בשמנים, יכולה להיות "רופא להשמנה" ואין חוק ואין שומר ואין שוטר בנושא הזה.

זהבה קורנברג: אנחנו רואים אחר-כך את כל האנשים האלה בקליניקות שלנו.

זהבה קורנברג: יושבת לידי מנהלת מחלקה לתזונה בבית-החולים הדסה והיא תוכל לספר על ההתנסות שלה.

זהבה קורנברג: אנחנו רואים את האנשים האלה בקליניקות הפרטיות ובקופות-החולים כשהם מגיעים אלינו אחרי סוגים שונים של תכשירים לא מבוקרים ולא יודעים מה הם מכילים.

זהבה קורנברג: גם החברות שפונים אליהן אומרות שהן לא צריכות לומר מה המוצר מכיל.

זהבה קורנברג: אין ביקורת ואין מחקר מבוקר.

זהבה קורנברג: ניקח לדוגמה את הסיבים שזו דוגמה מאוד פשוטה.

זהבה קורנברג: מרבית התכשירים שנמכרים היום בשוק הדיאטה מוגדרים כתוספי מזון ומכילים סיבים תזונתיים.

זהבה קורנברג: חלק מהתכשירים סופחים מים בקיבה, חלקם סופחים שומנים מהמזון במעי וחלקם מכילים באותו תכשיר את שניהם.

זהבה קורנברג: הסיבים סופחי המים עשויים לגרום לעצירות קשה, לנפיחות ותחושת כבדות ולא מומלצים לצריכה לאלה הסובלים מבעיות מעיים, למי שעבר ניתוח לקיצור קיבה, לאנשים הסובלים מפעילות יתר של בלוטת התריס, לנשים בהריון ולילדים.

זהבה קורנברג: בחלק מהמודעות המתפרסמות לאחרונה כתוב – ואני מצטטת מתוך הפרסומות – ש"מותר לשימוש לכולם ללא הגבלה כלשהי", והמלצה זו במפורש מסכנת את הבריאות.

זהבה קורנברג: הסיבים סופחי השומן הפכו להיות להיט השנה.

זהבה קורנברג: לוכדי שומן.

זהבה קורנברג: מודעות הפרסומת מוכרים לנו יחד עם הסיבים אשליה ושקרים ולהלן מספר דוגמאות מהפרסומות: "אוכלים ללא הגבלה ומרזים ללא דיאטה", "אפשר לאכול הכל, אפילו מאכלים שלא העזת לאכול עד היום כמו פיצה, טחינה, דברי מתיקה ועוד" והיו לנו כבר שניים-שלושה דוגמאות שסיפרו מהניסיון שלהם שהם עלו במשקל וכמובן לא ירדו.

יותר מזה: יש המבטיחים שהסיבים חוסמים ספיגת שומנים וסופחים חמישים אחוז מהקלוריות.

יותר מזה: אילו זה היה נכון, האדם היה מבלה כל היום בשירותים עם שלשולים קשים ובלי יכולת לקיים חיים תקינים ועשוי להגיע עד לאשפוז.

יותר מזה: יחד עם זאת, כל אותם תכשירים סופחי שומנים מונעים ספיגה של ויטמינים מסיסים בשומן, כמו ויטמינים E, A, D, K, אשר מחסורם פוגע בעיניים, בספיגת סידן, במנגנון קרישת הדם וכולי.

הפרסומות מבטיחים: עמותת "עתיד" מבקשת לנצל במה זו של הכנסת ולהזהיר בפני כל אותן דיאטות הדלות מאוד בקלוריות, דיאטות של 500, 600 או 800 קלוריות ביום שהן מסוכנות מאוד לבריאות.

הפרסומות מבטיחים: ראשית, הן מורידות את קצב חילוף החומרים ופוגעות בו, הן מבטיחות השמנה חוזרת ובעודף גדול, הן מכניסות את האדם למסכת היו-יו ולתסכול.

הפרסומות מבטיחים: שנית, הן מכניסות את הגוף למחסורים תזונתיים של אבות המזון, ויטמינים ומינרליים חיוניים כמו סידן, ברזל, חומצה פולית ו-ויטמינים מקבוצה B אשר מחסורם עשוי לגרום לפגיעות נוירולוגיות קשות כמו איבוד שליטה, סטרס, פגיעה בזיכרון עד לדיכאון.

הפרסומות מבטיחים: חוסרים אלה מביאים בסופו של דבר לפגיעה בתפקוד כל מערכת הגוף כולל לב, מערכות עיכול, מערכת הדם, נשירת שיער, ואפילו עד למקרי מוות.

הפרסומות מבטיחים: היום נחשבת ההשמנה למחלה כרונית ובמילניום זה אנחנו צופים להכפלת מספר האוכלוסייה שתסבול מהשמנה.

הפרסומות מבטיחים: המחלה הזאת מהווה גורם סיכון למחלות רבות כמו סוכרת, יתר לחץ דם, מחלות לב וכלי דם, ויש לטפל בה באופן מקצועי ועל-ידי אנשי מקצוע, רופאים ודיאטנים קליניים מוסמכים.

הפרסומות מבטיחים: בעיקר יש לפעול למניעת ההשמנה כאשר עבודת מניעה יכולה להיעשות רק על-ידי צוות מקצועי מוסמך ומורשה לעסוק בכך.

דורית אדלר: הפרסומים למעשה מסיטים את העניין המרכזי.

דורית אדלר: אמרה כבר חברת הכנסת סופה לנדבר שההצלחה בטיפול בהשמנה מעטה מאוד ואת זה צריך לדעת.

דורית אדלר: לאחרונה התפרסמו מספר מחקרים שהעוצמה שלהם לבריאות הציבור היא אדירה ואין לה תחליף, כאשר אחד מהם בדק האם דיאטה ים-תיכונית יכולה באמת להפחית את הישנות התקפי הלב אצל אנשים שכבר עברו התקף לב וראו שרק על-ידי שינוי הרגלי תזונה הצליחו להפחית הישנות של התקפי לב בשבעים אחוז בלי שהם שינו את המשקל כמעט.

דורית אדלר: לכן אנחנו צריכים לשים את הדגש על מה שבאמת טוב לבריאות הציבור.

דורית אדלר: את המיליונים אפשר להשאיר לעוד כמה תחומים, אבל הנזקים שלנו כאן עולים אחר-כך לכל החברה, והבית הזה אמון על כל ההוצאות האלה.

דורית אדלר: חשוב החינוך לבריאות הציבור וחשוב שאנשים שיעשו את זה ועם כל הכבוד לכל הפורום הזה אלה אנשים שהוכשרו לעניין הזה, כאלה שנושאים בנטל מתוך אחריות ואומרים את האמת לציבור.

דורית אדלר: האמת כמו שכולנו יודעים היא לא תמיד פופולרית ולכן חייבים לעצור את הפרסומות האלה.

דורית אדלר: יש כאן מספר נציגים של חברות תרופות.

דורית אדלר: יש תרופות שהוכחו שבמידה מתונה יכולים לעזור לטיפול בהשמנה.

דורית אדלר: דיברנו על כך שכל תרופה שמקבלת אישור, עברה מספר שלבים לפני שהיא קיבלה את האישור.

דורית אדלר: השלב הראשון שתרופה צריכה לעבור זה להוכיח שקודם כל היא לא עושה נזקים.

דורית אדלר: יש תופעות לוואי לכל התרופות.

דורית אדלר: מי שטוען שהתוסף שלו מספיק פוטנטי כדי לעזור לירידה במשקל, סביר להניח שהוא פוטנטי גם להזיק כי מה שהוא פוטנטי לעשות שינויים בגוף, מי הוכיח לי שזה לא יעשה לי נזקים?

דורית אדלר: איך אנחנו, ואני פונה כאן לרשויות – למשרד הבריאות, למועצה לצרכנות, למשרד התעשייה, לכנסת ישראל בראש ובראשונה – מתירים פרסומות של דברים שאף אחד לא הוכיח שהם יעילים?

דורית אדלר: אבל לפני שהם יעילים צריך קודם כל להוכיח שהם לא מזיקים.

דורית אדלר: לדעתי אסור לתת אפשרות לכל הפרסומות האלה להתפרסם.

דורית אדלר: יחד עם מגמת ההשמנה אנחנו עדים למגמה נוספת שעולה במקביל והיא הפרעות אכילה.

דורית אדלר: הפרסומות האלה עושות נזקים אדירים כי הם שמים את המרכז על הרזון, היפה, כל הדברים הבלתי אפשריים.

דורית אדלר: בהיבט הזה של הפרסומים אנחנו חייבים להבין את הנזקים גם בהקשר של האפידמיה הנוספת שמלווה אותנו.

יהודית עמרה: רציתי לעורר שתי בעיות כאשר הבעיה הראשונה היא רישום המוצרים האלה.

יהודית עמרה: המוצרים האלה רשומים באגף המזון ולאגף המזון קשה לאכוף את החוק והוא לא דורש הוכחה שהמוצרים האלה יעילים.

יהודית עמרה: יכול להיות שמוצר הוא עם אנליזה טובה אבל בסופו של דבר היצרן עושה מה שהוא רוצה.

יהודית עמרה: יש מוצרים שהם מזיקים וצריך להיזהר מהם.

יהודית עמרה: כהסתדרות הרוקחים פנינו למשרד הבריאות וביקשנו שתהיה קטגוריה שלישית שתעשה בדיקה מאוד רצינית גם על החומרים שנמכרים בשוק ושזה יהיה בפיקוח של בתי-מרקחת.

יהודית עמרה: יש קטגוריה של מזון וקטגוריה של תרופות.

יהודית עמרה: משרד הבריאות פונה ובודק את הנושא של קטגוריה שלישית וכהסתדרות הרוקחים פנינו כמה פעמים למשרד הבריאות שהקטגוריה הזו תתקדם, שתהיה תחת אגף הרוקחות מכיוון שבאגף הרוקחות הרבה יותר קל לאכוף את החוק מאשר באגף המזון.

יהודית עמרה: אם הקטגוריה הזו תתקדם, היא תוכל לתת מענה מאוד טוב לכל העניין של הפרסומים האלה ואז לא יוכלו לפרסם אותם.

יוסף קליינמן: לדבר הזה יש הרבה מאוד השלכות רפואיות והוא מהווה אימפקט כבד מאוד שהולך וגואה על הטיפול הרפואי כולו.

יוסף קליינמן: המחלות שקשורות בגורמי סיכון, בבעיות כלי דם, הולכות וגואות מחדש למרות שהן דוכאו בשיטות אחרות רק בגלל העלייה בהשמנה בצורה ניכרת.

יוסף קליינמן: הייתי ממליץ שתאמצו את הגישה שאומרת שרפואה היא לרופאים ודיאטה לדיאטנים.

יוסף קליינמן: אני חושב שלא ניתן היום להתייחס להשמנה כממצא אקראי, כממצא לוואי כי זאת היא מחלה וזאת היא בעיה.

יוסף קליינמן: כשיש לנו בעיה בימינו, יש תרופות.

יוסף קליינמן: אני לא מכיר אף תרופה בעולם שאין לה תופעות לוואי, כולל אקמול, כולל אספירין, כולל כל תרופה והתפקיד שלנו הוא לדעת לעשות את השיקול ואת השקלול בין תופעות הלוואי מצד אחד כתוצאה מהטיפול ובין תופעות הלוואי כתוצאה מהמחלה.

יוסף קליינמן: הבעיה שאנחנו רואים בנושא של השמנה כמו בהרבה מאוד תחומים שקשורים במניעה של מחלות היא שהחולה בשלב הראשון איננו חולה בדרך כלל אלא הוא סובל מאיזושהי קבוצת תסמינים שאנחנו כרופאים יודעים לומר מה הוא עתיד לפתח בהמשך.

יוסף קליינמן: המטרה שלנו היא למנוע את התופעות האלה למנוע את המחלות האלה.

יוסף קליינמן: התרופות שקיימות בשוק הן לא תרופות שרלטניות אלא הן תרופות שנבחנו בצורה קפדנית ביותר על-ידי מערכות בריאות עולמיות.

יוסף קליינמן: תנו לרופאים לטפל בתרופות, אל תכניסו תכשירים אשר בסופו של דבר עשויים להביא לנזק ולהכבדה גדולה ביותר על המצב הבריאותי הכללי.

יוסף קליינמן: בדרך כלל אני שונא להביא אנקדוטות כי זה לא מדעי וזה לא מקובל, אבל אני מוכרח לספר לכם שתי אנקדוטות קצרות.

יוסף קליינמן: היה לי חולה כדוגמת המתלונן שיושב כאן לידי שהחליט לעשות דיאטה באמצעות אחד התכשירים ואכן הוא ירד במשקל.

יוסף קליינמן: הוא ירד יוצא מן הכלל, כאשר ירד כעשרים קילוגרם במשך תקופה של חודשיים, אבל הוא כמעט מת.

יוסף קליינמן: מה שקרה במקרה הספציפי ההוא, ואנחנו מדברים על איש צעיר בן 28, הייתה לו ירידה קשה ברמת המגנזיום בדם, הוא פיתח הפרעות קצב והוא התאשפז יום אחד אצלנו בבית-החולים בתמונה של הפרעת קצב קשה ביותר ובגלל הרקע שלו ידענו לחפש את סוג הבעיה.

יוסף קליינמן: לולא היינו מגלים את זה בזמן, האיש הזה לא היה אתנו יותר.

יוסף קליינמן: העלות בניסיון שלנו בתרופות אחרות מהעולם היא עלות שיורדת.

יוסף קליינמן: ככל שהתכשיר מתפתח, ככל שהוא מוכיח את יעילותו לאורך זמן, מחירו של התכשיר הולך ויורד.

יוסף קליינמן: כמובן בשלב הראשון החברה רוצה להרוויח יותר, אבל בל נשכח שהחברה, עד שהיא מרוויחה, היא משקיעה הון עתק של מיליארדים במסגרת הפיתוח של התכשיר, עד שהתכשיר הזה באמת מגיע להיות אקטיבי ופעיל.

יוסף קליינמן: התרופות הנוכחיות שקיימות מסוגלות להוריד סדר גודל של 10 עד 15 אחוז בלונג טרם.

יוסף קליינמן: ב24- בדצמבר 2000 יצא אחד המחקרים הגדולים בעיתון לנצט, אחד העיתונים המרכזים והבכירים, המחקר הוא מחקר צפון אירופאי שדן בנושא של אחת התרופות וההשפעה שלה לאורך זמן, לאורך מספר שנים.

מיה הלפרין: התרופות שאנחנו מדברים עליהן הן תרופות מרשם שבאות כהשלמה לכל יתר הפעולות אליהן מלווה תוכנית דיאטה, תוכנית לשינוי פעילות גופנית, הרגלי אכילה ורק אחר-כך תרופה.

מיה הלפרין: לתרופה כמעט ואין תופעות לוואי.

שמואל לביא: השיטה של מרזי מורית היא לא מטה קסמים והיא רחוקה מרחק רב מהקופסאות שהונחו כאן על שולחן יושב-ראש הוועדה, היא רחוקה מרחק רב מהניסיונות שהתנסו כאן האזרחים שהתנסו בתרופות האלה.

שמואל לביא: למרזי מורית יש ציבור שפנה ונהנים מהשירותים שלה בהיקפים של מאות אלפי אנשים ואי-אפשר להטעות מאות אלפי אנשים.

שמואל לביא: העובדה היא שלמרזי מורית יש גם תוכנית דיאטה, גם חברה גדולה, גם מקום שאפשר לפנות אליו במשך 24 שעות ביממה, גם פיקוח רפואי, ואלה הם בעצם הדברים שנאמרו כאן על-ידי אנשי המקצוע.

שמואל לביא: חשוב שאדם שרוצה לרזות – בין אם הוא רוצה לרזות באופן קבוע, או בין אם הוא רוצה לרזות לכבוד הקיץ כשהוא הולך לים, או בין אם הוא רוצה לרזות לכבוד החתונה של הבן שלו או הבת שלו – שתהיה לו הדרך הנכונה והמפוקחת בפיקוח רפואי לרזות.

שמואל לביא: צריך להבדיל בין שרלטנים, בין פרסומים שפוגעים בציבור, בין מוצרים שפוגעים בבריאות ובין שיטות של חברות ממוסדות וגדולות רבות ותק שמשת

שמואל לביא: משות באמת בייעוץ המקצועי הטוב ביותר ושנמצאות כל הזמן תחת פיקוח, גם תחת פיקוח ציבורי וגם תחת פיקוח של האנשים שפונים אליהם.

שמואל לביא: צריך להיזהר ולעשות את שני הדברים בו-זמנית, צריך לא לשפוך את התינוק עם המים, צריך לתת לציבור את האפשרות לרזות כשהוא רוצה בזה באמצעים בריאים ומפוקחים וצריך למנוע שרלטנות ופרסומים מטעים, צריך למנוע שקרים וצריך למנוע נזק באותם גופים, כולל טבע, כולל רופאים, כי כאשר באים אנשים כאלה ומציעים תרופות פלא שאין להן שחר מלכתחילה, הם פוגעים בכל אלה שיכולים ורוצים לעזור ומסוגלים לעשות את זה.

שמואל לביא: אלה שבאים ומפרסמים פרסומים שקריים, הם אלה שפוגעים גם בחברות הממוסדות והם אלה שפוגעים באמון שיש לאנשים בשיטות אמיתיות.

לילית רומם: החברה שלנו נשענת על מחלקות מחקר וקשת של מומחים מתחום הרפואה והדיאטה כשהבסיס הוא השתנות התוכנית בהתאם למה שקורה בשוק והשינוי באורח החיים של האדם.

לילית רומם: אנחנו עובדים הרבה בתחום יחסי הציבור בנושא של העברת המסר של ירידה מתונה במשקל ולא מכוונים ליותר משניים עד שלושה קילוגרם בחודש.

לילית רומם: זה בעייתי בפרסום כי אנחנו לא מבטחים הבטחות שווא ואני חושבת שאפשר לבחון את כל הפרסומים שלנו ולראות שאנחנו מעולם לא הבטחנו לאנשים ירידה מהירה אלא להפך, אנחנו טוענים שההצלחה היא רק בדרך איטית ולאורך זמן.

לילית רומם: אנחנו מעניקים גם שירות בחינם לשם שמירה על המשקל וזה כבר מתחילת הדרך כי אנחנו יודעים לא חכמה רק לרזות אלא צריך לקבל גם את התמיכה בשמירה על המשקל.

עזרא זוהר: מה שנוגע לתרופות.

עזרא זוהר: למשל בארצות-הברית תרופות חייבות לקבל אישור ה-FDA והאישור הזה מורכב משני חלקים.

עזרא זוהר: לא רק שהתרופות לא מזיקות, אלא גם הן אמנם יעילות.

עזרא זוהר: אצלנו נדמה לי הדבר הזה לא קיים וצריך להכניס אותו.

עזרא זוהר: יש תרופות שהולכות תחת השם של מזון וכאן קשה מאוד להתערב.

עזרא זוהר: בארצות-הברית למשל מוכרים כמזון שמן דגים מסוים שהוא נחשב לטוב, נבדק עשרות פעמים ונמצא שהוא לא מועיל, אבל יש פרסומת ומוכרים אותו וזאת מפני שמוכרים אותו לא כתרופה אלא כמזון.

עזרא זוהר: אני חושב שהבעיה בעיקרה היא עניין של חוק.

עזרא זוהר: צריך לדרוש וגם להסמיך את משרד הבריאות ללמוד את כל המקרים ולהודיע על התוצאות.

שי ברוש: מצד שני העולם היום הולך יותר ויותר – ואני מניח שגם משרד הבריאות הישראלי בדרך – לדרך בה לוקחים תרופות מרשם רופא ולהעביר אותם ל-OTC.

שי ברוש: זאת אומרת, שלא יהיו בהגדרה OTC אלא באמת יהיו מהצד של הדלפק בו נמצאים הצרכנים ולא מהצד בו נמצאים הרוקחים.

שי ברוש: אנחנו יודעים שהיום יותר ויותר קהל הצרכנים יכול לבד ללמוד מהספרות, מהאינטרנט או מכל דרך אחרת מה טוב ומה לא טוב לו.

גדעון כהן: הסוגייה כאן היא הרבה יותר מסובכת ממה שהיא נראית לעין.

גדעון כהן: אנחנו עוסקים כאן בסוגייה לא רק של בריאות הציבור אלא גם בנושאים כגון חופש הביטוי המסחרי.

גדעון כהן: אנחנו עוסקים כאן גם בחופש העיסוק ואין פה פתרון פלא.

גדעון כהן: הדיון הזה משליך על דיון אחר שמתקיים מזה עשר שנים ואכן יש דברים סותרים ואין מנוס, אנחנו לא יכולים להתעלם מכך.

גדעון כהן: משרד הבריאות עוסק בנושא של ייחוס אפשרות ריפוי למוצרי מזון מזה כעשר שנים.

גדעון כהן: יש תקנות שונות שחוקקו, בין אם זה ייחוס אפשרות ריפוי למוצרי מזון, יש את התקנות של תוספי תזונה, ואכן יש סתירות פנימיות בכל הנוגע בין התקנות למה נוגע ומה אסור.

גדעון כהן: אנחנו צריכים למצוא את האיזון הנכון.

גדעון כהן: אנחנו לא המצאנו כאן את הגלגל ולא נמציא אותו.

גדעון כהן: יש דוגמאות אחרות בחו"ל, בעיקר הדוגמה האמריקאית.

גדעון כהן: אם מישהו חושב כאן שהפתרון היחיד הוא שכל הנושא של הטיפול בהשמנה או בעודף משקל צריך לעבור באופן אוטומטי למישור הרפואי התרופתי, אני חושב שהוא טועה וטועה בגדול.

גדעון כהן: לא שמעתי מאף אחד כאן מהי הגדרה של השמנה ואם ההגדרה הזו עברה בדיקה שיפוטית.

עומר פורת: המטרה שלנו כרוקחים וכאנשים שמוכרים מוצרי טבע ברשיון משרד הבריאות – לא אותו מוצר שאתה מחזיק שאני לא יודע מהו – כתוסף מזון וללא התוויה רפואית.

עומר פורת: המוצרים האלה נמכרים על המדף בגישה חופשית.

רונית צלניק: לבוא ולהטיל איזושהי ציניות כלפינו שאנחנו עובדים בצורה הכי חמורה בעניין הזה, יכולים לשלול לנו את הרשיון מהיום למחר.

רונית צלניק: אם אני אחזיק מוצר שהוא ללא רשיון של משרד הבריאות, יכולים לשלול לי את הרשיון.

רונית צלניק: אתם נותנים את הרשיונות, אנחנו מחזיקים את המוצרים אצלנו בבתי המרקחת שלנו.

רונית צלניק: האחריות היא גם על הלקוח.

רונית צלניק: אם הלקוח בא למדף הפתוח ולוקח מוצר ושם אותו אצלו בתיק, כשהוא יוצא מבית המרקחת אני לא בודקת לו מה הוא שם בתיק.

רונית צלניק: אני בהחלט מחזירה את זה אליכם חברי הכנסת כדי שהחקיקה תהיה קצת יותר מסודרת.

עירית פורז: ההשמנה היא בסל שירותים של שירותי בריאות כללית.

עירית פורז: אנחנו נותנים במסגרת הסל 14 טיפולים בשנה לכל אדם שמן ללא עלות.

עירית פורז: הדבר היחידי שאדם מחויב לשלם הוא עשרה שקלים לרבעון כי זה על-פי חוק ההסדרים.

עירית פורז: כך גם לגבי ילדים ובני נוער שמנים.

עירית פורז: יש לנו חומר פרסומי רב - ואני אעביר אותו אליכם – שניתן ללא תשלום, גם מחולק במרפאה, גם אפשר לפנות לטלפון 1-700 ולקבל אותו בדואר הביתה.

עירית פורז: יש לנו קו טלפון פתוח לעניין.

עירית פורז: דרך אגב, יש לנו 250 דיאטניות.

עירית פורז: אנחנו המעסיק הגדול ביותר של הדיאטניות בארץ.

עירית פורז: יש לנו גם מכירת שירותים למי שמסגרת הסל – שאנחנו נותנים – לא מספק אותו.

עירית פורז: בישיבה כאן התמקדנו רק בתכשירי המזון אבל אני הבאתי תיק ואני אשאיר לכם אותו ותראו שיש גם חומרים אחרים.

עירית פורז: היום נמכר סבון להרזיה ויש פה אפילו ציור איך זה עובד, איך הוא חודר דרך הנקבוביות וממיס את השומן.

עירית פורז: יש חגורות, יש חליפות שלמות וכולי.

עירית פורז: כל הדברים האלה עולים מאות שקלים ואנשים מתפתים.

עירית פורז: לכל הקו הזה של המוצרים שהוא ענף מפותח ביותר, בכלל לא צריך אישור של משרד הבריאות וזה מתחיל באמינות בפרסום.

עירית פורז: אני חושבת שכאן החקיקה היא עוד הרבה יותר קלה.

עירית פורז: אגב, התכשירים הם "שתיתי ורזיתי", "התה של שרה שטיפלה בחמישה מיליוני אנשים בעולם אם לא ידעתם", "תה טיבטי", "צ'אי פנדה", שמות פשוט נפלאים והכל ללא דיאטה.

עירית פורז: האמינות בפרסום היא גם בקטע שחלק מהנוכחים כאן אכן מבטיחים פתרונות אינסטנט וראיתי כאן קצת גלגולי עיניים כגון ירידה של ארבעים קילוגרם בעשרה ימים ושלושים קילוגרם בחודש.

עירית פורז: זה אנטי תזה בריאותי וכבר אמרו את זה לפניי.

עירית פורז: אנחנו מדברים על שינוי באורח חיים, על שינוי הדרגתי, על קצב של לא יותר מחצי קילו-קילו בפרק זמן סביר וכשאנחנו רואים פרסומים שמבטיחים לאנשים ארבעים קילו בחודש או שלושים קילו בחודשיים, אני מתחברת למה שאמרה חברת הכנסת סופה לנדבר, אנחנו מעודדים את הפרעות האכילה הפוטנציאליות משום שהפתרון איננו אינסטנט.

עירית פורז: גם כאן אני מפנה בקשה לוועדה, גם זה חלק מאמינות בפרסום וגם לזה היבט של בריאות הציבור.

עירית פורז: יש לנו תיעוד על אנשים שהגיעו לבתי-חולים כתוצאה משימוש בתכשירים כאלה ואחרים.

עירית פורז: יש לי מחקר שהתפרסם על הרעלת עופרת בגלל משהו כל כך נאיבי כמו תוספי מזון והבן-אדם אושפז בבית-החולים בטיפול נמרץ ובסופו של דבר ההבחנה הייתה הרעלת עופרת וזה מהדברים האלה שהוא קונה, OTC, ללא השגחה וללא ייעוץ.

גיורא גיפס: בקופת-חולים מאוחדת יש לנו מערכת של דיאטניות ורופאים שעושים את זה בפיקוח רפואי ומסודר.

גיורא גיפס: אנחנו לא מתעסקים בכל תוספי המזון אלא יש תרופות שנכנסו לקופה ונמכרות בהנחה לחברים כאשר אלה תרופות שהוגדרו על-ידי משרד הבריאות ונכנסו במדיק ובהגדרות משרד הבריאות כתרופות מסוימות ספציפיות.

גיורא גיפס: אני לא אומר כל מגוון התרופות אבל תרופה אחת או שתיים שנכנסה ונמכרת בהנחה לחברי הקופה.

גיורא גיפס: כל זה תחת פיקוח רפואי.

גיורא גיפס: כשחברה מסחרית גורמת נזק, כמו חברת דובק שגורמת נזק למעשנים, היא נתבעת וגם כאן זאת נקודה למחשבה ואפשר לפעול כך.

רונית אנדוולדט: ארגון הבריאות העולמי טען שהשמנה הנה מחלה וכמו שאנחנו רוצים לאכול ארוחת צהרים, שאנחנו מערבבים אותה בתוך הכוס ושופכים מים והיא מאוזנת ואנחנו כולנו יודעים שזה לא כך, כך אנחנו רוצים גם פתרונות אינסטנט אבל לצערנו הפתרונות האלה לא קיימים.

רונית אנדוולדט: כשאנחנו הולכים וקונים טלוויזיה בחנות והיא לא עובדת, באותה שנייה אנחנו מתקשרים לחנות ואבוי אם החנות הזאת לא תחזיר לנו את הכסף.

רונית אנדוולדט: אם הטלוויזיה לא עובדת, החנות תחזיר את הכסף או תחזיר מוצר חליפי שאכן עובד.

רונית אנדוולדט: בתכשירים התזונתיים, אם התכשיר היה אמור לעבוד ובפרסום נאמר שמחזירים את הכסף, שלפחות יעמדו מאחורי העניין הזה כי אחרת מדובר כאן בשרלטנות.

אמנון כהן: עורכת-הדין תמר פינקוס, מה קורה עם האמינות?

אמנון כהן: הציבור קונה את הסיפורים המפתים מאוד מאוד, כך שלמעשה מצד אחד מדובר כאן בהונאה אמיתית ומהצד השני זה גורם שלקיחת התרופות האלה עלולה לגרום לפגיעה בבריאותו של האדם.

אמנון כהן: השאלה אם אפשר לתבוע את החברות האלה שקמות כל בוקר כפטריות ומחליפות כל יום את הכתובת כדי שלא נמצא אותן.

אמנון כהן: איך אתם מחפשים אותן, איך אתם מוצאים אותן, ואם מוצאים אותן האם סוגרים אותן, האם הן נכנסות לאיזשהו תהליך, האם הן מפצות את אלה שנגרם להם נזק כתוצאה מהשימוש.

תמר פינקוס: יש שני סוגי הטעיה ובאלה אנחנו מטפלים באופן שיגרתי, גם בתלונות של אנשים שאומרים שאמרו להם שאם לא ירזו יקבלו את הכסף חזרה, אם הם לא קיבלו את הכסף, זו הטעיה פשוטה, יש לנו את הפרסום, יש לנו חקירה, אנחנו מגישים כתבי אישום.

תמר פינקוס: אני לא באה לשפוט את הציבור.

תמר פינקוס: אני חושבת שמשהו בחינוך שלנו קלוקל ויכול להיות שאנחנו צריכים הרבה יותר לעבוד בחינוך.

תמר פינקוס: אדוני, כמה פעמים לימדו את הציבור בטלוויזיה איך לכתוב צ'קים כדי אנשים לא ייקנו מוצר ויישארו בלי המוצר ובלי הצ'ק?

תמר פינקוס: המועצה ואנחנו מלאים בתלונות כי אנשים נותנים צ'קים פתוחים ושואלים אותנו מה אנחנו עושים.

תמר פינקוס: אז אנחנו מגישים כתב אישום פעם אחת ומגישים כתב אישום פעם שנייה, והחברות פושטות רגל, ואנשים ממשיכים להתנהג כאילו כלום לא קרה.

תמר פינקוס: מספרים סיפור אחד על מישהו שלא רזה ועוד סיפור על מישהו שלא רזה, אבל תמיד מישהו מכיר את הדודה של החברה של הדוד והוא שמע שהיא רזתה.

תמר פינקוס: אני לא יכולה להגיש כתב אישום נגד הציבור, אבל אני חושבת שהוא נושא בחלק מהאחריות.

תמר פינקוס: אני רוצה לומר מה אני עושה כמשרד.

תמר פינקוס: כשיש לי הטעיה פשוטה, כשבא מישהו ואומר שלא החזירו לו כסף, זה דבר שבשגרה ואני אומרת לכם אנא פנו למחוזות של משרד התעשייה והמסחר, החקירה פשוטה, מוגשים כתבי אישום, אבל לא זאת ההטעיה שצריכה להטריד אותנו.

תמר פינקוס: זאת הטעיה זניחה.

תמר פינקוס: בקטע הזה יש שיתוף פעולה של משרד התעשייה והמסחר עם משרד הבריאות.

תמר פינקוס: זה לא מסוג החקירות היותר פשוטות.

תמר פינקוס: זה שאני אביא בן-אדם שיאמר אני לא רזיתי, זאת לא ראיה לפרסומת מטעה.

תמר פינקוס: הפרסומת המטעה יכולה להיות כשיבוא משרד הבריאות באמצעות אחד הרופאים שלו ויאמר את מה שאמרה כאן דורית אדלר, שכדי לשרוף קילוגרם צריך 7,000 קלוריות, כדי לשרוף ששה קילוגרם צריך 42 אלף קלוריות, מי ששורף 42 אלף קלוריות זה אומר שהוא מרזה עשרים קילו בחודש.

תמר פינקוס: אלה הדברים שאני צריכה.

תמר פינקוס: אני פונה לכל המומחים שיושבים כאן.

תמר פינקוס: ישנו משרד התעשייה והמסחר וישנו משרד הבריאות, אנחנו לא תמיד רואים את כל המודעות.

תמר פינקוס: תעשו אתם את עבודת המתלונן.

תמר פינקוס: לי לא איכפת מי מתלונן, אם מתלונן משה או מתלוננת דורית אדלר.

תמר פינקוס: אולי אפילו יותר קל לי אם מתלונן איגוד הדיאטנים ויכתוב לי שהם מגישים תלונה רשמית ושהם מגישים לי חוות דעת, אבל הם צריכים לדעת שהם צריכים להגן על חוות הדעת הזאת והם צריכים לבוא לבית-המשפט משום שאז אני כמשרד שאמון על אמת בפרסום ועל הטעיה יכולה לבוא לבית-המשפט, לא להביא מישהו שלא רזה והוא איננו ראיה, אלא אני יכולה להעלות כל אחד מכם ואני יכולה גם להשיג הרשעה.

תמר פינקוס: מספיק שתי הרשעות כאלה כדי שאחרים אולי ייבהלו ואולי ישנו.

תמר פינקוס: אל תחכו שאנחנו נפנה אליכם כי אנחנו לא יודעים אל מי לפנות.

תמר פינקוס: לא תמיד אני רואה את המודעות ואני אומרת לך שחלק מהציבור אוהב אשליות.

תמר פינקוס: אדוני, אנחנו חושבים שזה חמור ולכן אנחנו עורכים חקירה.

דורית ניצן קלוסקי: אני מאוד מודה על הדיון הזה ואני חושבת שזה מאוד חשוב שהתרכזנו כאן כי הבעיה היא באמת בעצמותינו.

דורית ניצן קלוסקי: זה נשמע אולי מלים אבל מכל מיני היבטים זה חשוב שאנחנו מקיימים את הדיון.

דורית ניצן קלוסקי: אחרי תדבר עורכת-הדין אילנה מישר שתיתן את כל ההיבטים המשפטיים טוב ממני.

דורית ניצן קלוסקי: אנחנו במשרד עומדים מוצפים בדברים רבים.

דורית ניצן קלוסקי: זה מלפתוח את מכשיר הטלוויזיה, להגיע לעיתון כל בוקר ולהיות חולה מלהסתכל על הפרסומות המטעות שבו, ועד מכתבים של אנשים שהולכים לאיבוד בין תוכניות ברדיו שאנחנו מנסים להסביר שירדו מזה, שאין נסים.

דורית ניצן קלוסקי: אם היו נסים, משרד הבריאות באותה שנייה היה יוצא עם הנס הזה ומכליל אותו באותו רגע בסל השירותים.

דורית ניצן קלוסקי: אין נסים.

דורית ניצן קלוסקי: יחד עם זאת יש כמה דברים שאנחנו כן מנסים לקדם בתוך המשרד.

דורית ניצן קלוסקי: דבר ראשון שהוא מאוד מאוד חשוב בעינינו זה הנושא של המקצוע.

דורית ניצן קלוסקי: יש מקצוע דיאטניות ואת חוק העוסקים בתזונה ודיאטה וחשוב מאוד שכולנו ביחד נבין כמה חשובה החקיקה הזאת.

דורית ניצן קלוסקי: אגב, ארצות-הברית הוצגה כדוגמה טובה אבל בעיני היא דוגמה מאוד מאוד שלילית כי אנחנו מחקים בדיוק את מה שקורה שם עם כל אי-הסדרים בנושא, ולכן צריך לקחת מדינות יותר מסודרות ממנה.

אמנון כהן: אנחנו נפנה לשני המשרדים הרלוונטים, כל אחד בתחומו הוא, על-מנת שיחמירו בנושא אכיפה והקנסות וכמובן שיוגשו כל התביעות המשפטיות.

אמנון כהן: אנשים שניזוקו הן בריאותית והן כספית, שהנושא יבוא על פתרונו וצריך למצוא את הדרך הנכונה לכך.

אמנון כהן: יחד עם חבריי כאן אנחנו ניזום חקיקה על-מנת שתהיה הבחנה ברורה בנושא של משרד הבריאות כדי שהרשיון גם ידבר על יעילות המוצר ולא יסתמך רק על הצהרת היבואן.

אמנון כהן: בחקיקה אנשי משרד הבריאות יהיו אחראים גם על היעילות ולא רק על בטיחות המוצר.

אמנון כהן: פרסום הצהרה מטעם משרד הבריאות כאשר משרד הבריאות אומר שהוא לא מבטיח את יעילות המוצר.

אמנון כהן: אנחנו מציעים שתקום ועדה לנושא מוצרי הדיאטה בה יהיו חברים דיאטנים, רוקחים, מהנדסי מזון, רופאים, כאשר המשרדים הרלוונטיים ירכזו את הנושאים האלה.

אמנון כהן: הצרכנים כמובן צריכים לשים לב שעל המוצר מוטבע שם היצרן וכתובתו.

אמנון כהן: כמו שצוין כאן השם והכתובת מוחלפים לעתים קרובות, אבל היצרנים צריכים לשים לב לפרטים האלה.

אמנון כהן: כפי שציין דוקטור יוסף קליינמן, רפואה היא לרופאים ודיאטה לדיאטנים ואני אכן חושב שאנשי המקצוע צריכים לעסוק בכך.

אמנון כהן: הדיאטנים אומרים כי הדרך הטובה לרדת במשקל היא ספורט או אכילה מופחתת.

אמנון כהן: יש כיום מספר תרופות שמוכרות בתחום אולם מדובר בירידה של חצי קילו עד קילו בחודש ולא ארבעה-חמישה קילוגרם בשבוע שזה מאוד מאוד מסוכן.

אמנון כהן: רבותיי, הצרכנים, לא להיות פריארים, לבדוק את הדברים, ללכת לרופאים המתאימים, למשרד הבריאות, ואם יש תלונות לפנות למחוזות השונים של משרד התעשייה והמסחר.

אמנון כהן: אני מודה לכם.